MIS ON TÜÜR ja SVERT?
TÜÜR
Tüür on paadi sabaosas olev juhtimisseade, mida kajaki puhul saab kokpitist lahkumata vette langetada või veest välja tõmmata. Tüüri saab varbaotstes olevatest pedaalidest vasakule ja paremale keerata, et paadi sõidusuunda muuta. Algajatele aerutajale võib tüür heaks abivahendiks osutuda, et esimesed süstasõidu kogemused kätte saada.
SVERT
Svert ehk kiil on paadi all olev uim, mida võib samuti kokpitist lahkumata kere sisse ja välja tõmmata. Sverdi (ja tüüri) eesmärk on küljetuulega soovitud sõidusuunda hoida, kuna tugev küljetuul kipub pidevalt paadi kurssi muutma. Kuna erinevalt tüürist saab sverti ka osaliselt vette panna, võib kasutaja sellega väga täpselt tuule mõju ära nullida.
TÜÜR ja SVERT
Enamikel süstadel on olemas kas üks või teine variant ning mõnel lausa mõlemad, et sõitja saaks ise valida kumba ta kasutada eelistab. Vaid kõige väiksematel hobikajakkidel pole ei tüüri ega sverti, kuna need pole mõeldud tuulise ilmaga merd ega suuri siseveekogusid sõitma.